Тайните на И-дзин, Джоузеф Мърфи
Тайните на И-дзин, Джоузеф Мърфи
--------------------------------


### Извлечете най-доброто от всяка ситуация с помощта на класическата Книга на промените


„Тайните на И-дзин“ разкрива принципите на работа и взаимодействие на съзнанието и подсъзнанието. В продължение на повече от пет хиляди години тази китайска традиция е средство за постигане на хармония и е източник на напътствие в моменти на душевен смут или житейска криза. Всичко, което трябва да направите, за да получите съвета на И-дзин, е да хвърлите три монети — дори най-обикновените стотинки ще ви свършат работа.
Международно признат експерт в областта на подсъзнанието и неговия потенциал, д-р Мърфи ни запознава както с практическата същност на И-дзин хексаграмите, така и с дълбоките корени на тази древнокитайска система от черти, основана върху истините за човешкото съзнание и принципа на непрекъснатата промяна. За тези, които се уповават на също така непреходната мъдрост на Библията, посланията на И-дзин са интерпретирани и чрез подходящи библейски цитати.
„Тайните на И-дзин“ не е средство за разгадаване на предначертаното ви бъдеще, а наръчник с практически съвети, които ще ви помогнат сами да създадете за себе си бъдеще, изпълнено с лична и професионална реализация. Доверете се на силата на безкрайния разум и на безграничната мъдрост, скрити в подсъзнанието ви, защото вашето подсъзнание е всемогъщо — то знае всичко и вижда всичко.